Na temelju članka 49., stavka 4. Zakona o poljoprivrednom zemljištu („Narodne novine“ broj 20/18., 115/18. i 98/19) i članka 31. Statuta Općine Ferdinandovac („Službeni glasnik Koprivničko-križevačke županije“ broj 6/13, 1/18. i 5/20), Općinsko vijeće Općine Ferdinandovac na 39. sjednici održanoj 16. prosinca 2020. donijelo je

**P R O G R A M**

**o namjenskom korištenju sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Ferdinandovac u 2021. godini**

**I.**

 Ovim Programom određuje se namjensko korištenje sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Ferdinandovac u 2021. godini.

**II.**

 Namjenska sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Ferdinandovac planirana su u Proračunu Općine Ferdinandovac za 2021. godinu u svoti od 1.000,00 kuna.

**III.**

 Namjenska sredstva iz točke II. ovog Programa planiraju se utrošiti za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga.

**IV.**

 Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

OPĆINSKO VIJEĆE OPĆINE FERDINANDOVAC

KLASA: 940-04/20-01/02

URBROJ: 2137/15-01-20-2

Ferdinandovac, 16. prosinca 2020.

 POTPREDSJEDNIK:

 **Darko Marić**